Donaustod

De Donaustod (aumtlich: Donaustadt) is da 22. Weana Gmeindebeziak.

 Geografie 


De Donaustod liegt im Ostn vo Wean und is mit ana Flächn vo 102,29 km² da gresste Weana Gmeindebeziak. De Donaustod mocht allaa 24,6 % vo da Flächn vo Wean aus und 30 % vo oin Greaflächn.

Duach de Donaureguliarung vo 1870–1875 is des Gebiet vom heitign Beziak grundlegend vaändat wuan. Um de Hochwossagfoa weida z entscheafn, is 1972–1987 parallel zua Donau a Entlostungsrinnan baut wuan, de wos Neie Donau haaßt und de Donauinsl.

De Beziaksgrenz valauft im Westn zum großn Teu am linkn Ufa vo da Donau (da Strom söwa zöht zum 2. Beziak). Da sidliche Teu vo da Donauinsl, vo Neia und Oida Donau und vo da Lobau (da Weana Auteu am Nationalpark Donauauen) ghean zum Beziak.

Im Noadn und Ostn hod de Donaustod an Auntei am Moachföd.

 Nochbabeziak und -gmeindn 

Im Westn bzw. Sidwestn grenzn de Beziak Leopoidstod und Simmering (Bezirksteu Albern) und de Stod Schwechat (Stodeu Mannswörth) an an 22. Beziak. De Beziaksgrenz is ba Schwechat gleichzeitig Laundesgrenz za Niadaestareich.

 Beziaksteile 

 Braadnlee, Essling, Siassnbrunn (1938 in an 22. Bezirk, Groß-Enzersdorf, eigmeindt)
 Kagran (1904–1954: 21. Bezirk)
 Kaisamühn (1850–1938: 2. Beziak, 1938–1954: 21. Beziak)
 Augebiet vo da Lobau (1904–1938: 21. Beziak, 1938: 22. Beziak)
 Stadlau, Hiaschstettn, Aspern (1904–1938: 21. Beziak, 1938–1954: 22. Beziak, Groß-Enzersdorf)

 Sehnswiadigkeitn 

 Vienna International Centre („UNO-City“) mitm Austria Center Vienna
 Donauturm
 Donauzentrum (s gresste Einkaufszentrum vo Wean)
 Weana Donauinsl
 de Oide Donau mitn Gänsehaife
 A Teu vom Nationalpark Donau-Auen liegt im 22. Hieb.
 Rintazöt, a markante Obfoisortiaaunlaug vo da Stod
 da Bodeteich Hirschstettn in Hirschstettn

 Städtepartnaschoftn 

  Arakawa, Tokio, seit 1996

 Prominenz 

 Georg Raphael Donner 
 Fatty George 
 Bill Grah

 Beleg 

 Literatua 

 Liselotte Hansen-Schmidt: Donaustadt. Stadt am anderen Ufer. Mohl, Wean 1992
 Edith Müllbauer: XXII. Donaustadt. Jugend & Volk, Wean 1985 
 Helfried Seeman (Hrsg.): Donaustadt 1860 - 1960 (Kagran, Hirschstetten, Stadlau, Aspern, Eßling, Breitenlee, Süßenbrunn, Kaisermühlen, Lobau) Verlag für Photographie, Wean 1996
 Birgit Trinker, Michael Strand: Wiener Bezirkshandbücher. 22. Bezirk - Donaustadt. Pichler Verlag, Wean 2001, ISBN 3-85431-231-8

 Im Netz 

 Donaustod auf wien.at

 Bezirksmuseum Donaustod

Kategorie:Wiener Gemeindebezirk
Kategorie:Artikel auf Wienerisch